સુરત: દેશ-વિદેશમાં પ્રખ્યાત એવા સુરતના ટેક્સટાઇલ ઉદ્યોગ પર સંકટના વાદળો ઘેરાયા છે. જેના લીધે દુનિયાભરમાં વિખ્યાત સુરતની સાડીઓ હવે ખરીદવી મોંઘી બનશે. કારણ કે વર્તમાન પરિસ્થિતિનું નિર્માણ જ એવું થયું છે કે જેને લઇને હવે સુરતની સાડી ખરીદવી અને પહેરવી પણ મોંઘી પડશે. સાઉથ ગુજરાત ટેક્ષટાઇલ પ્રોસેસર્સ એસોસિયેશન દ્રારા ડાઇંગ હાઉસ પ્રોસેસિંગમાં 15 ટકા સુધીનો વધારો જાહેર કરી દેવાયો છે. ભાવવધારાનાં નામે જોબચાર્જ વધારી દેવામાં આવતાં વેપારીઓમાં નારાજગી જોવા મળી રહી છે. જોકે તેની બીજી બાજુ પરિણામ એ થઇ રહ્યું છે કે હવે સુરતી સાડી ખરીદવી મોંઘી બની રહેશે.